title: Restaurant
text: Un restaurant ye una botiga u comercio, a mayoría de vegadas publico, a on se paga por a virolla y a bebida, pa estar consumida en o mesmo local. Hue en día existen una gran variedat de modalidatz de restaurants con diferents servicios y tipos de virolla.
  
  Os costumbres en os restaurants son diferents en diferents países y epocas. Por exemplo, d'antis más se i podeba fumar y agora no. En bells países no se i puet beber alcohol. En Francia o pan y l'augua d'a ixeta son de baldes y se'n puet demandar tanto como se quiera. En bells países bi ha restaurants a on se puet portar-ie o suyo propio vin. En bells puestos no s'ha de deixar estrena y en atros ye obligatorio.
  
  Historia 
  A palabra proviene d'o francés "restaurant" con o sentiu de que "restaura" o cuerpo y o esprito, en aquellas envueltas, arredol d'o sieglo XVIII, se i gosaba ofreixer caldo de carne calient. Dimpués a palabra s'estendilló por toda Europa, a sobén adaptada a la prenunciación y a ortografía de cada luenga, como por eixemplo restaurante en castellano u restauracje en polaco.
  
  En aragonés s'escribe igual como en francés, encara que se pronuncia seguindo a fonetica aragonesa, dando un soniu diferent d'o francés.
  
  Se veiga tamién 
  Restaurant virtual.
  Cocina pantasma.
  
  Vinclos externos